Hljómsveitin Spilagaldrar hafa gefið út sína fyrstu plötu sem nefnist Kóngsbakki 7 . Allir meðlimir hljómsveitarinnar eru úr Breiðholtinu og eru eftirfarandi : Sveppi ( þekktur fyrir margt annað en að vera í hljómsveit ) syngur , Róbert Örn Hjálmtýsson ( Hljómsveitin Ég og PoPPaRoFT ) spilar á trommur , bassa , gítar , syngur smá og bakraddar , Steindór Ingi Snorrason ( Hljómsveitin Ég og Monterey ) spilar á gítar . Hljómsveitin Spilagaldrar á rætur sínar að rekja til Kóngsbakka 7 , neðstu hæð til vinstri . Árið 1999 leigði Róbert , ásamt vini sínum John , þessa íbúð og átti íbúðin eftir að verða félagsheimili fjölmenns vinahóps úr Bökkunum og upphafspunktur nokkurra hljómsveita . Mörg lög voru samin í þessari íbúð á fjögurra rása kassettutæki og m.a. næstum öll lög Spilagaldra . Sveppi og Steindór komu í heimsókn á hverjum degi . Árið 2019 kom loksins út plata með hljómsveitinni en aðdragandinn var langur og strangur . Ritskoða þurfti marga texta og útsetja fyrir heila hljómsveit og allt það sem tengist því að taka upp plötu sem eitthvað er varið í . Hljómsveitin ákvað að gefa út geisladisk en það var í tísku árið 1999 . Verðið á geisladisknum er aðeins 1999 krónur en það var algengt verð á þessum tíma . Hver einasti geisladiskur er söfnunareintak og allt plast í honum er 100% endurunnið , Án djóks . Geisladiskurinn fæst í Pennanum-Eymundsson , 12 Tónum og Lucky Records og er ódýrasti geisladiskurinn í öllum þessum búðum . Einnig er hægt að finna plötuna á Spotify og öðrum streymisveitum .